*Төсөл*

*Сонгуулийн ерөнхий хорооны 2021 оны ..... дугаар тогтоолын нэгдүгээр хавсралт*

**ЦАХИМ ОРЧИН АШИГЛАН СОНГУУЛИЙН СУРТАЛЧИЛГАА**

**ЯВУУЛАХ, ТҮҮНД ХЯНАЛТ ТАВИХ ЖУРАМ**

**Нэг.Ерөнхий зүйл**

1.1.Энэхүү журмаар Монгол Улсын Их Хурлын сонгуулийн тухай хуулийн 39 дүгээр зүйлийн 39.2.7, Аймаг, нийслэл, сум, дүүргийн иргэдийн Төлөөлөгчдийн Хурлын сонгуулийн тухай хуулийн 38 дугаар зүйлийн38.2.7, **Монгол Улсын Ерөнхийлөгчийн сонгуулийн тухай хуулийн 34.2.7**–д заасанцахим орчин ашиглан сонгуулийн сурталчилгаа явуулахболон түүнд хяналт тавихтай холбогдон гарах харилцааг зохицуулна.

1.2.Сонгуульд оролцож буй нам, эвсэл, нэр дэвшигч, тэдгээрийг төлөөлсөн этгээд нь цахим орчинд сонгуулийн сурталчилгаа явуулахдаа сонгуулийн хууль тогтоомж болон энэ журмыг дагаж мөрдөнө.

1.3.Үүрэн холбооны үйлчилгээ эрхлэгч, интернетийн үйлчилгээ эрхлэгч болон **цахим** үйлчилгээ эрхлэгч (цахим хуудас, цахим орчин дахь олон нийтийн сүлжээ, аппликэйшн, гэх мэт) нь сонгуулийн сурталчилгааны хугацаанд энэ журмын 1.2-д заасан хууль тогтоомж, журмыг мөн адил дагаж мөрдөнө.

1.4.Энэ журмын 1.2-т заасан этгээд нь цахим шуудан, цахим хуудасболон цахим орчин дахь олон нийтийн сүлжээний цахим хуудсыг ашиглан сонгуулийн сурталчилгаа явуулж болно.

1.5. Энэ журмын хүрээнд цахим хуудас ньбүх төрлийн контентийг хэрэглэгчид хүргэдэг веб сайт эсвэл цахим орчин дахь олон нийтийн сүлжээний цахим хуудас (пэйж хуудас) хамаарна.

**Хоёр.Баримтлах зарчим**

2.1.Сонгуулийн сурталчилгааг цахим орчинд явуулахдаа нам, эвсэл, нэр дэвшигчийнмэдээлэл /нэр, далбаа, таних тэмдэг, сонгуулийн уриа/-ийг олон нийтэд ойлгомжтой, ил тод харагдахуйц байдлаар нийтэлнэ.

2.2.Сонгуульд нэр дэвшигчийн бүртгэлтэй цахим хаяг, цахим хуудас нь аливаамэдээ, мэдээллийг нийтлэхдээ албан бус цахим хаяг, цахим хуудаст нийтлэгдсэн мэдээллийг эх сурвалжаа болгон ашиглахгүй.

**Гурав.Сонгуулийн сурталчилгаанд ашиглах цахим хуудасны бүртгэл**

3.1.Нам, эвсэл, нэр дэвшигч ньМонгол Улсын Их Хурлын сонгуулийн тухай хуулийн 47 дугаар зүйлийн 47.2 дахь хэсэг, Аймаг, нийслэл, сум, дүүргийн Иргэдийн Төлөөлөгчдын Хурлын сонгуулийн тухай хуулийн 46 дугаар зүйлийн 46.2 дахь хэсэгт заасны дагуу сонгуулийн сурталчилгаанд цахим хуудас ашиглах тохиолдолд аймаг, нийслэлийн сонгуулийн хороонд бүртгүүлнэ.

**3.2. Нам, эвсэл, нэр дэвшигч нь Монгол Улсын Ерөнхийлөгчийн сонгуулийн тухай хуулийн 42 дугаар зүйлийн 42.2 дахь хэсэгт заасны дагуу сонгуулийн сурталчилгаанд цахим хуудас ашиглах тохиолдолд Харилцаа холбооны зохицуулах хороонд бүртгүүлнэ.**

3.3. Цахим хуудсыг бүртгүүлэхдээ дараах мэдээллийг хавсаргаж хүргүүлнэ:

3.3.1.Сонгуулийн ерөнхий хорооноос баталсан бүртгэлийн хуудас;

3.3.2.Цахим хуудасны домэйн нэр, вэб хуудас болон вэб сайтын байршлын (вэб/сервер хостинг) талаарх мэдээлэл;

3.3.3.Цахим орчин дахь олон нийтийн сүлжээний цахим хуудасны бүртгэлийн хаяг, бүртгүүлсэн нэр, цахим шуудан, утасны дугаар, цахим холбоос хаяг (URL хаяг).

3.4.Аймаг, нийслэлийн сонгуулийн хороо нь нам, эвсэл, нэр дэвшигчийн сонгуулийн сурталчилгаанд ашиглах цахим хуудасны бүртгэлийн мэдээллийг бүртгэл хийснээс хойш нэгхоногийндотор Харилцаа холбооны зохицуулах хороондцахим хэлбэрээр хүргүүлнэ.

3.5.Нам, эвсэл, нэр дэвшигчийн бүртгүүлсэн цахим хуудасны жагсаалтыг Сонгуулийн ерөнхий хороо болон Харилцаа холбооны зохицуулах хороо нь өөрийн албан ёсны цахим хуудсаар мэдээлнэ.

3.6.Нам, эвсэл, нэр дэвшигч нь цахим хуудас болон цахим шуудангийн мэдээллээ аливаа халдлагаас урьдчилан сэргийлэх, мэдээллийн аюулгүй байдлыг хангах талаар арга хэмжээ авч хэрэгжүүлсэн байна.

**3.7.Цахим үйлчилгээ эрхлэгч нь сонгуулийн сурталчилгаа явуулах тохиолдолд сонгуулийн сурталчилгаа эхлэхээс** 7-оос доошгүй хоногийн **өмнө Харилцаа холбооны зохицуулах хороонд бүртгүүлнэ.**

**Дөрөв.Сонгуулийн сурталчилгааны хяналтын горим**

4.1.Цахим орчин дахь сонгуулийн сурталчилгаатай холбоотой өргөдөл,гомдлыг цагдаагийн байгууллага, тагнуулийн байгууллага, шударга өрсөлдөөний асуудал эрхэлсэн төрийн захиргааны байгууллага, мэргэжлийн хяналтын асуудал эрхэлсэн төрийн захиргааны байгууллагад гаргана.

4.2.Энэ журмын 4.1-д заасан байгууллага нь цахим орчин дахь сонгуулийн сурталчилгаатай холбоотой өргөдөл, гомдлыг хүлээн авч холбогдох хууль тогтоомжийн дагуу хянан үзээдсанал, дүгнэлтийг Харилцаа холбооны зохицуулах хороонд хүргүүлнэ.

4.3.Энэ журмын 4.2-д заасан санал, дүгнэлтэд тухайн мэдээ, мэдээллийн цахим хаяг, цахим холбоос,хэвлэмэл баримт зэрэг шаардлагатай баримтыг хавсаргана.

4.4.Харилцаа холбооны зохицуулах хороо нь энэ журмын 4.2-д заасан санал, дүгнэлтийн дагуу дараах мэдэгдлийг цахим үйлчилгээ эрхлэгчдэд даруй[[1]](#footnote-1) хүргүүлнэ. Үүнд:

4.4.1.мэдэгдэлд дурдсан мэдээ, мэдээллийг устгах эсвэл хандалтыгхаах, эсхүл түрхязгаарлах;

4.4.2.мэдэгдэлд дурдсан цахим хаяг, цахим хуудсыг сонгуулийн сурталчилгааны хугацаа дуустал хандалтыгхаах, эсхүл түрхязгаарлах;

4.5.Цахим үйлчилгээ эрхлэгч нь энэ журмын4.4-д заасан мэдэгдэлд дурдсанарга хэмжээгзаасан хугацаанд даруй хэрэгжүүлж, хэрэгжилтийн талаарх мэдээллийг Харилцаа холбооны зохицуулах хороонд цахим шуудан, утсаар мэдэгдэж, албан бичгээр хүргүүлнэ.

4.6.Цахим үйлчилгээ эрхлэгчийголж тогтоох боломжгүй эсхүлэнэ журмын4.4-д заасан арга хэмжээг хэрэгжүүлээгүй бол Харилцаа холбооны зохицуулах хороодараах мэдэгдлийг үүрэн холбооны үйлчилгээ эрхлэгч болон интернетийн үйлчилгээ эрхлэгчидхүргүүлнэ.

4.6.1.тухайн Цахим үйлчилгээ эрхлэгчийн Монгол Улсаас хандах хандалтыг сонгуулийн сурталчилгааны дүн гарч дуусах хүртэлх хугацаанд хаах;

4.6.2.хуульд заасан технологийн арга хэмжээ авах;

4.7.Үүрэн холбооны үйлчилгээ эрхлэгч болон интернетийн үйлчилгээ эрхлэгч нь энэ журмын 4.6-д заасан мэдэгдэлд дурдсанарга хэмжээг заасан хугацаанд даруй хэрэгжүүлэх үүргийг хүлээх бөгөөд хэрэгжилтийн талаарх мэдээллийг Харилцаа холбооны зохицуулах хороонд цахим шуудан, утсаар мэдэгдэж, албан бичгээр хүргүүлнэ.

4.8.Харилцаа холбооны зохицуулах хороо нь энэ журмын 4.4-т заасан мэдэгдлийг тухайн Цахим үйлчилгээ эрхлэгчийн цахим орчин дахь хаяг эсхүл Харилцаа холбооны зохицуулах хороонд бүртгэлтэй цахим шуудангаар хүргүүлснээр мэдэгдсэнд тооцно.

**Тав.Эрх бүхий байгууллагуудын хамтын ажиллагаа**

5.1.Сонгуулийн хууль тогтоомжийн хэрэгжилтийг цахим орчинд түргэн шуурхай хангуулах хүрээнд холбогдох эрх бүхий байгууллагуудхамтран ажиллана.

5.2.Энэ журмын 5.1-д заасан эрх бүхий байгууллага гэдэгт Сонгуулийн ерөнхий хороо, тагнуулын байгууллага, цагдаагийн байгууллага, шударга өрсөлдөөний асуудал эрхэлсэн төрийн захиргааны байгууллага, мэргэжлийн хяналтын асуудал эрхэлсэн төрийн захиргааны байгууллага, Харилцаа холбооны зохицуулах хороо хамаарна.

5.3.Эрх бүхий байгууллагууд нь хамтран ажиллах албан тушаалтны овог, нэр, албан тушаал, хөдөлгөөнт болон суурин утасны дугаар, факсын дугаар, цахим хаягийн жагсаалтыг гаргасан байна.

5.4.Эрх бүхий байгууллагууд нь цахим орчин дахь хууль бус сонгуулийн сурталчилгаатай холбоотой санал, дүгнэлтийгцахим шуудан хаяг, факсаардаруй холбогдох газарт хүргүүлэх бөгөөд албан бичгийг шуудангаар хүргүүлнэ.

5.5.Эрх бүхий байгууллагууд нь энэ журмын 5.4-д заасан санал, дүгнэлт, шийдвэрийг цахим шуудангаар хүлээж авсан даруйд холбогдох арга хэмжээг авч, авсан арга хэмжээний талаарх мэдээллийг даруйхариу мэдэгдэнэ.

**Зургаа.Бусад холбогдох байгууллагын эрх үүрэг**

6.1.Үүрэн холбооны үйлчилгээ эрхлэгч болон интернетийн үйлчилгээ эрхлэгч нь дараах үүрэгтэй:

6.1.1.Сонгуулийн хууль тогтоомжийн хэрэгжилтийг хангах үүднээс шийдвэр гаргах эрх бүхий болон техникийн ажилтан тус бүр нэг, нийт хоёр албан тушаалтныг сонгуулийн сурталчилгааны хугацаанд хамтран ажиллах төлөөлөгчөөр томилж, овог, нэр, албан тушаал, хөдөлгөөнт болон суурин утасны дугаар, цахим шуудангийн хаягийг Харилцаа холбооны зохицуулах хороонд бүртгүүлэх;

6.1.2.сонгуулийн сурталчилгаа эхэлснээс сонгуулийн санал авах өдрийн дараах өдөр хүртэл хугацаанд энэ журмыг хэрэгжүүлэхтэй холбоотой үйл ажиллагааг тасралтгүй явуулах нөхцөл бололцоогоор хангах;

6.1.3.Монгол Улсын Их Хурлын сонгуулийн тухай хуулийн 47.8, 47.11 дэх хэсэг, Аймаг, нийслэл, сум, дүүргийн иргэдийн Төлөөлөгчдийн Хурлын сонгуулийн тухай хуулийн 46.8, 46.11 дэх хэсэг, **Монгол Улсын Ерөнхийлөгчийн сонгуулийн тухай хуулийн 42.8, 42.11 дэх хэсэгт** заасан чиг үүргийн хэрэгжилтийг хангуулах хүрээнд сонгуулийн сурталчилгааны хугацаа эхлэхээс өмнө туршилтыг хийх, техник технологийн бэлэн байдлыг хангасан байх;

6.1.4.интернэтийн үйлчилгээ эрхлэгч нь зөрчилтэй домэйн нэрийн жагсаалт /black-list.mn/-ыг өөрийн сүлжээнд даруй хязгаарлах;

6.1.5.зөрчилтэй домэйн нэрийн жагсаалтыг сонгуулийн сурталчилгаа эхэлснээс сонгуулийн санал авах өдрийн дараахь өдөр хүртэл хугацаанд 4 цаг тутамд шинэчлэх;

6.1.6.интернетийн үйлчилгээ эрхлэгч нь домэйн нэрийн сервер (Domain Name Server)-тээ болон сүлжээний хамгаалалтын төхөөрөмж (Firewall)-дөө“www.black-list.mn” домэйн нэрт харгалзах АйПи(IP) хаягаас ирэх домэйн нэрийн асуулга, хүсэлтийг зөвшөөрөх, хариулах боломжийг бүрдүүлсэн байх;

6.1.7.интернетийн үйлчилгээ эрхлэгч нь интернетийн үйлчилгээнд ашиглаж буй домэйн нэрийн серверүүд (Domain Name Server)-ийнАйПи(IP) хаягууд болон хариуцан ажилладаг ажилтны овог, нэр, албан тушаал, цахим шуудангийн хаяг, утасны дугаар зэрэгмэдээллийг Харилцаа холбооны зохицуулах хороонд бүртгүүлэх;

6.2.Цахим үйлчилгээ эрхлэгч нь дараах үүрэгтэй:

6.2.1.Сонгуулийн хууль тогтоомжийн хэрэгжилтийг хангах үүднээс Сонгуулийн ерөнхий хорооноос баталсан бүртгэлийн хуудасны дагуу Харилцаа холбооны зохицуулах хороонд бүртгүүлсэн байх;

6.2.2.энэ журмын 4.4-д заасан мэдэгдэлд дурдсан арга хэмжээг хэрэгжүүлэх, гүйцэтгэх техник технологийн боломжийг заавал хангасан байх;

6.2.3.Интернетийн домэйн нэр ашиглан мэдээ мэдээллийг хэрэглэгчид хүргэж буй бүх төрлийн веб сайт нь сонгуулийн сурталчилгаа явуулахдаа сэтгэгдэл бичигдэхгүй тохиргоотойгоор нийтлэх;

6.2.4.сонгуулийн сурталчилгаа явуулахдаа нам, эвсэл, нэр дэвшигчийн мэдээлэл /нэр, далбаа, таних тэмдэг, сонгуулийн уриа/-ийг олон нийтэд ойлгомжтой, ил тод харагдахуйц байдлаар нийтлэх;

6.2.5.нам, эвсэл, нэр дэвшигчийн цахим орчин дахь олон нийтийн сүлжээний цахим хуудсыгсурталчилгаа саадгүй явуулах технологийнболомжоор хангах арга хэмжээ авах;

6.3.Сонгуульд оролцож буй нам, эвсэл, нэр дэвшигч ньдараах үүрэгтэй:

6.3.1.сонгуулийн сурталчилгаанд цахим орчин дахь олон нийтийн сүлжээнийнэг цахим хуудас ашиглах;

6.3.2.сонгуулийн сурталчилгаанд ашиглах цахим хуудсыгСонгуулийн ерөнхий хорооноос баталсан бүртгэлийн хуудасны дагуу аймаг, нийслэлийн сонгуулийн тойргийн хороонд бүртгүүлэх;

6.3.3.цахим шуудангаар сонгогчдод хүргүүлж буй сурталчилгааны материалыг хэрэв сонгогч цаашид хүлээж авахаас татгалзсан тохиолдолд дахин хүлээн авахгүй байх боломжийг хангасан байх.

**Долоо.Гомдол маргаан шийдвэрлэх**

7.1.Үүрэн холбооны үйлчилгээ эрхлэгч, интернетийн үйлчилгээ эрхлэгч болон Цахим үйлчилгээ эрхлэгч нь хүн, хуулийн этгээдийн гомдол маргааныг хүлээж авах шуудангийн хаяг, холбоо барих утасны дугаар, цахим шуудангийн хаягийг олон нийтэд ил тод байршуулна.

7.2.Үүрэн холбооны үйлчилгээ эрхлэгч, интернетийн үйлчилгээ эрхлэгч болон Цахим үйлчилгээ эрхлэгч нь хүн, хуулийн этгээдийн гомдол, маргаантай холбоотой асуудлыг өөрийн эрх хэмжээний хүрээнд шийдвэрлэх бөгөөд шаардлагатай бол холбогдох эрх бүхий байгууллагад хандаж болно.

7.3.Үүрэн холбооны үйлчилгээ эрхлэгч, интернетийн үйлчилгээ эрхлэгч, Цахим үйлчилгээ эрхлэгч нь хүн, хуулийн этгээдийн гомдол, маргааныг хэрхэн шийдвэрлэсэн талаарх тайланг сонгуулийн сурталчилгааны хугацаа дууссанаас хойш 30 хоногийн дотор гаргаж, олон нийтэд нээлтэй мэдээлнэ.

**Найм.Хариуцлага**

8.1.Энэ журмыг зөрчсөн хүн, хуулийн этгээдэд Зөрчлийн тухай хууль болон холбогдох бусад хуульд заасны дагуу хариуцлага хүлээлгэнэ.

1. Эрүүгийнхэрэгхянаншийдвэрлэхтухайхуулийн 1.4 дүгээрзүйлийн1.7.“даруй” гэжболомжитбогинохугацааг; [↑](#footnote-ref-1)